جمهور باشقانی رجب طیب اردوغان ارمنیستانین بؤلگه دکی باریش‌ین و ثابتلیگی‌نین قارشی‌سینداکی ان بؤیوک تهدید اولدوغونو بیر داها گؤستردیگینی بیلدیریب.
جمهور باشقانی اردوغان ارمنیستانین آذربایجانا ائتدیگی هوجوملا باغلی بیانات یاییب.
رسمی  توییتر صحیفه سیندن بیانات وئرن جمهور باشقانی رجب طیب اردوغان دئییب: "ارمنیستان بؤلگه‌دکی باریشین قارشی‌سینداکی ان بؤیوک تهدید اولدوغونو بیر داها گؤستردی. تورک خالقی هر زامان اولدوغو کیمی بو گون ده بوتون ایمکان‌لاری ایله آذربایجان‌لی قارداش‌لاری‌نین یانیندا‌دیر.
ارمنیستانین تخریبات‌لارینا قارشی لازیمی رئاکسیانی گؤسترمه‌ین اولوسلار آراسی توپلوم ایکی‌لی ایستاندارت‌لارینی بیر داها گؤسترمکدیر.
آذربایجان پرزیدنتی الهام علی یئو بو گون تلفون علاقه سی ساخلادیغینی بیلدیرن جمهور باشقانی رجب طیب اردوغان دئییب: "آذربایجان پرزیدنتی، قارداشیم الهام علی یئوه ایفاده ائتدیگیم کیمی تورکیه "بیر میللت، ایکی دؤولت" آنلاییشی ایله آذربایجان‌لی قارداش‌لاری ایله هم رای‌لیگینی گوجلندیررک داوام ائتدیرجک".
